mánastásmādrūpā́dvāyorníramimīta grīṣmó mānasa íti grīṣmámr̥tum mánaso níramimīta triṣṭubgraiṣmī́ti triṣṭúbhaṃ chándo grīṣmā́dr̥torníramimīta triṣṭúbhaḥ svāramíti triṣṭúbhaśchándasaḥ svāraṃ sā́ma níramimīta svārā́dantaryāma íti svārātsā́mno 'ntaryāmaṃ gráhaṃ níramimītāntaryāmā́tpañcadaśa ítyantaryāmādgráhātpañcadaśaṃ stómaṃ níramimīta pañcadaśā́dbr̥hadíti pañcadaśātstómādbr̥hátpr̥ṣṭhaṃ níramimīta